Ülekuulamistel esines peksmist, kuid  Juuriksoo seda ei kogenud. Tema kongis oli Pärnu kingsepp Kalbus, kes oli kinni võetud, kuna otsiti taga Pärnu maavalitsuse vist põllumajandusosakonna endist juhatajat Kalbust. Neli või viis sellenimelist jõudsid vanglasse. Kingsepp lootis lahti saada kui selgus, et tema on hoopis teine mees kui tagaotsitav. Ent tuli sünge näoga kongi tagasi. "Selgub, et ma olen olnud sakslaste abistaja". jutustas ta, kuna oli muuhulgas parandanud ka saksa sõdurite saapaid. Talle määrati 10 pluss 5 aastat.